[{"text_idx": "#000000", "text": "Konkurentsist, Euroopa Liidust ja muust"}, {"text_idx": "#000001", "text": "Konkurentsialaseid uudised meilt ja mujalt, mo\u0303tted Euroopa Liidu o\u0303igusest, o\u0303igusloomest ning o\u0303igusest ja majandusest laiemalt ehk lu\u0308hidalt, mis meelel ja keelel."}, {"text_idx": "#000006", "text": "1) \u201eTipping\u201d stsenaariumid, st turud no\u0308 kalduvad u\u0308he platvormi kasuks ja sulgevad turu konkureerivatele platvormidele;"}, {"text_idx": "#000008", "text": "3) Turujo\u0303u a\u0308rakasutamine suurematelt digitaalplatvormidelt uutele vo\u0303i ku\u0308lgnevatele turgudele laienemiseks;"}, {"text_idx": "#000010", "text": "Memos esitatakse soovitused, kuidas nende va\u0308ljakutsetega kohaneda. U\u0308snagi mitte u\u0308llatuslikult ma\u0308rgitakse, et digiplatvormidest tulenevad va\u0308ljakutsed on oma olemuselt sageli piiriu\u0308lesed, misto\u0303ttu on va\u0308ga oluline rahvusvaheline koosto\u0308o\u0308, et tagada ELi / EMP eeskirjade u\u0308htne kohaldamine, va\u0308ltida u\u0308htse turu killustumist ning suurendada konkurentsieeskirjade mo\u0303ju ja to\u0303husust."}, {"text_idx": "#000012", "text": "No nii, jo\u0303udiski ka\u0308tte see hetk, kus saan oma saba kergitada ja targutada, et no ma ju u\u0308tlesin ... Ehk siis ma leidsin juba 2009.a oma doktorito\u0308o\u0308s, et va\u0308hemasti va\u0308ikestes riikides on po\u0303hjendatud kohustusliku koondumiste kontrolli su\u0308steem u\u0308le vaadata ja asendada paindlikuma pool-kohusliku su\u0308steemiga, kus so\u0303ltumata ka\u0308ibest ei ole vaja koondumise teadet esitada, kui on selge, et konkurentsiprobleemi ei ole, kuid samas anda konkurentsiametile vo\u0303imalus sekkuda ka juhul, kui ka\u0308ibed on ku\u0308ll madalad, kuid konkurentsiprobleem vo\u0303ib esineda. Toona ei pidanud ma ku\u0308ll silmas otseselt digiturge, vaid muid elulisi olukordi, kus praegune su\u0308steem ei anna optimaalseid tulemeid, digiturud on aga selle probleemi eriti selgelt esile toonud."}, {"text_idx": "#000014", "text": "Enda jaokski uskumatu ja hirmutav, et viimasest postitusest juba varsti viis kuud mo\u0308o\u0308das \u2013 aeg kaob lihtsalt ka\u0308est. Su\u0308gis oli lisaks tavato\u0308o\u0308le ta\u0308is konkurentsialaseid konverentse, seminare, loenguid u\u0308likoolis ja mujalgi. Sai nii teisi o\u0303petatud kui ise o\u0303pitud. Sellele ja\u0308rgnesid eriti tegusad to\u0308ised kuud ja nii ongi blogipidamine soiku ja\u0308a\u0308nud."}, {"text_idx": "#000015", "text": "Lisaks saime koos kolleegidega vahepeal valmis igasu\u0308gisese konkurentsio\u0303iguse uudiskirja, mis on ka\u0308ttesaadav siin: sulikku lugemist jagub selleski."}, {"text_idx": "#000021", "text": "Ernst & Youngi ja KPMG kohtuasi"}, {"text_idx": "#000022", "text": "Esmalt teen varjamata reklaami TGS Balticu sellekevadisele riigiabi infokirjale. See kord kirjutasime riigikapitalismi ka\u0308rpimisest, spordi rahastamisest, ekspordiabist, liikmesriikidevahelise mo\u0303ju puudumisest riigiabireeglite ta\u0308henduses ning kaebeo\u0303igusest Euroopa Komisjoni riigiabi otsuste puhul. Infokiri on ka\u0308ttesaadav siin: "}, {"text_idx": "#000025", "text": "KMPG Taani a\u0308riu\u0308hingud so\u0303lmisid Ernst & Youngi (EY) a\u0308riu\u0308hingutega u\u0308hinemislepingu. Samal pa\u0308eval u\u0308tlesid KMPG Taani a\u0308riu\u0308hingud u\u0308les koosto\u0308o\u0308lepingu KPMG Internationaliga. Selle koosto\u0308o\u0308lepingu alusel oli KPMG Taani a\u0308riu\u0308hingutel olnud ainuo\u0303igus kuuluda KPMG Internationali Taanis ja kasutada turunduseesma\u0308rkidel KPMG Internationali kaubama\u0308rke. Samuti sisaldas koosto\u0308o\u0308leping tingimusi, mis puudutasid klientide jagamist, kohustust teenindada muudest riikidest pa\u0308rit kliente ning iga-aastast tasu o\u0303iguse eest vo\u0303rgustikku kuuluda. Koosto\u0308o\u0308lepingu u\u0308lesu\u0308tlemine pidi etteteatamista\u0308htaja to\u0303ttu jo\u0303ustuma alles peaaegu aasta hiljem."}, {"text_idx": "#000026", "text": "Seeja\u0308rel esitati KPMG Taani a\u0308riu\u0308hingute ja EY a\u0308riu\u0308hingute koondumise loa taotlus Taani konkurentsiametile, kes koondumise heaks kiitis, kehtestades pooltele ka mo\u0303ned kohustused. Mo\u0303ned kuud hiljem tegi aga Taani konkurentsiamet otsuse, milles leidis, et o\u0308eldes KPMG Internationaliga so\u0303lmitud koosto\u0308o\u0308lepingu u\u0308les enne, kui amet oli koondumise heaks kiitnud, rikkusid KPMG Taani a\u0308riu\u0308hingud keeldu viia koondumine ellu enne luba (ehk gun-jumping)."}, {"text_idx": "#000027", "text": "EY vaidlustas ameti otsuse Taani kohtus ning sealt jo\u0303udis asi eelotsusetaotlusega Euroopa Kohtusse. Ku\u0308simuseks siis eelko\u0303ige see, et kas eelkirjeldatud asjaoludel oli koondumine ellu viidud enne juba enne loa saamist koosto\u0308o\u0308lepingu u\u0308lesu\u0308tlemisega vo\u0303i mitte."}, {"text_idx": "#000028", "text": "Kohus leidis, et koondumise viib ellu u\u0308ksnes tehing, mis ta\u0308ielikult vo\u0303i osaliselt, faktiliselt vo\u0303i o\u0303iguslikult aitab kaasa u\u0308hineva ettevo\u0303tja suhtes teostatava kontrolli (pu\u0308sivale) u\u0308leminekule. Selliseid tehinguid, mida tehakse ku\u0308ll koondumise raames, kuid mida ei ole vaja, et saavutada koondumises osaleva ettevo\u0303tja kontrolli u\u0308leminek, ei kujuta endast koondumise elluviimist. Isegi kui need tehingud vo\u0303ivad kuuluda koondumise juurde vo\u0303i seda ette valmistada, puudub neil koondumise elluviimisega otsene funktsionaalne seos, misto\u0303ttu ei saa nende tegemine u\u0308ldjuhul koondumiste kontrolli to\u0303husust kahjustada, isegi kui neil tehingutel vo\u0303ib olla mo\u0303ju turule."}, {"text_idx": "#000029", "text": "Nii leidis kohus, et ka koosto\u0308o\u0308lepingu u\u0308lesu\u0308lemine KMPG Internationaliga ei kujutanud endast ilmselt (\u201eilmselt\u201c sellepa\u0308rast, et lo\u0303pliku hinnangu peab andma Taani kohus) koondumise elluviimist, olgugi, et see vo\u0303is olla koondumisega tingimuslikult seotud, see vo\u0303is koondumist ette valmistada ja sellel vo\u0303is olla mo\u0303ju turule. Seda sellepa\u0308rast, et u\u0308lesu\u0308tlemine iseenesest ei aita kaasa KPMG Taani a\u0308riu\u0308hingute suhtes teostatava kontrolli pu\u0308sivale u\u0308leminekule."}, {"text_idx": "#000030", "text": "Sellise ja\u0308relduse kasuks ra\u0308a\u0308kisid kohtu hinnangul ka asjaolu, et u\u0308lesu\u0308tlemine puudutas ainult u\u0308hte koondumise osapoolt ja kolmandat isikut (KPMG Internationali) ning EY a\u0308riu\u0308hingutel ei tekkinud u\u0308lesu\u0308tlemisega vo\u0303imalust teostada mingitki mo\u0303juvo\u0303imu KPMG Taani a\u0308riu\u0308hingute suhtes, kes olid konkurentsio\u0303iguse ta\u0308henduses so\u0303ltumatud nii enne kui ka pa\u0308rast u\u0308lesu\u0308tlemist."}, {"text_idx": "#000031", "text": "Kohus selgitas ka, et selline to\u0303lgendus ei ta\u0308henda, et mis tahes koondumist ettevalmistavad tehingud, mis ei vii kontrolli u\u0308leminekuni, ei kuulu u\u0308ldse konkurentsireeglite mo\u0303jusfa\u0308a\u0308ri, sest vana hea ma\u0308a\u0308rus 1/2003 ehk siis ma\u0308a\u0308rus, mis rakendab ELTL artikleid 101 ja 102 vo\u0303ib ikka kohalduda. Koondumiste kontrolli kohaldamisala laiendamine tehingutele, mis ei aita kaasa koondumise elluviimisele, mitte u\u0308ksnes ei laiendaks koondumiste kontrolli ma\u0308a\u0308ruse enda kohaldamisala, vaid va\u0308hendaks vastavalt ka ma\u0308a\u0308ruse nr 1/2003 kohaldamisala, kuhu sellised tehingud enam ei kuuluks, olgugi et need vo\u0303ivad endast kujutada ettevo\u0303tjatevahelist koosko\u0303lastatud tegevust ELTL art 101 ta\u0308henduses."}, {"text_idx": "#000032", "text": "Kohtu seisukoht toob veidi juurde selgust selle kohta, mis on lubatud omandamistehingute so\u0303lmimise ja lo\u0303puleviimise vahelisel ajal enne konkurentsiametilt loa saamist. See ei lahenda siiski ku\u0308simust, kust jookseb keelatu ja lubatu piir selleks perioodiks omandatava ettevo\u0303tte a\u0308ritegevuse ja\u0308tkamise kohta tehtud kokkulepete osas, mille eesma\u0308rk on tavapa\u0308raselt tagada va\u0308a\u0308rtuse sa\u0308ilimine. Vahel esineb elulisi asjaolusid, nt omandatava ettevo\u0303tte juhtkonna vastuseis, mis vo\u0303ivad vajada kiiret tegutsemist ning vajadust sekkuda omandatava ettevo\u0303tte juhtimisse \u2013 selline sekkumine ja\u0308a\u0308b ja\u0308tkuvalt riskantseks."}, {"text_idx": "#000033", "text": "Samuti tuleb silmas pidada, et omandaja ei vo\u0303i omandatava ettevo\u0303tte a\u0308ritegevusse ega juhtimisse sekkuda ning tundlikku infot ei tohi vahetada isegi pa\u0308rast koondumise loa saamist, kuid enne tehingu lo\u0303puleviimist, sest enne tehingu lo\u0303puleviimist on siiski veel tegu erinevate ettevo\u0303tjatega ning nendevaheline koosto\u0308o\u0308 vo\u0303ib kujutada endast ettevo\u0303tjatevahelist koosko\u0303lastatud tegevust ELTL art 101 ta\u0308henduses."}, {"text_idx": "#000034", "text": "U\u0308hisettevo\u0303tja \u2013 koondumine vo\u0303i mitte?"}, {"text_idx": "#000035", "text": "U\u0308hisettevo\u0303tja loomine on koondumine, kui selle a\u0308ritegevus on kavandatud pikaajaliseks ja iseseisvaks ehk kui see on no\u0308 ta\u0308ielikult toimiv u\u0308hisettevo\u0303tja. Kui aga u\u0308hisettevo\u0303tja neile tingimustele ei vasta, nt kui u\u0308hisettevo\u0303tja toodab vaid emaettevo\u0303tjatele, siis ei ole see ka\u0308sitletav iseseisvana ning sellise ettevo\u0303tja loomine ei kujuta endast koondumist, kuid vo\u0303ib olla kokkulepete keelu reguleerimisalas. Kui algselt mitte ta\u0308ielikult toimiv u\u0308hisettevo\u0303tja muutub ta\u0308ielikult toimivaks, siis on koondumine ka see. Selles ko\u0303iges pole midagi uut."}, {"text_idx": "#000036", "text": "Senini tekitas aga vaidlusi see, kas koondumisega vo\u0303iks olla tegu ka olukorras, kus algselt u\u0308hele ettevo\u0303tjale kuulunud mitte ta\u0308ielikult toimiva ettevo\u0303tte u\u0308le omandab u\u0308hise valitseva mo\u0303ju teine ettevo\u0303tja. U\u0308helt poolt on ju loogiline, et mitte ta\u0308ielikult toimivad u\u0308hisettevo\u0303tjad on alati ja igal juhul va\u0308ljapool koondumiste kontrolli regulatsiooni. Teisalt aga toimub sel juhul ikkagi pu\u0308siv muutus valitsevas mo\u0303jus ja seega ka muutus turustruktuuris, mis justkui kujutab endast siiski koondumist."}, {"text_idx": "#000037", "text": "Vaidlus sel teemal jo\u0303udis hiljuti ka Euroopa Kohtusse eelotsuse taotluse korras kohtuasjas C-248/17 \u2013 Austria Asphalt. Kohus selgitas, et koondumine loetakse toimunuks vaid siis, kui u\u0308hisettevo\u0303tja on ta\u0308idab pu\u0308sivalt ko\u0303iki iseseisva majandusu\u0308ksuse funktsioone ja on seega ta\u0308ielikult toimiv. Seega on otsustav ta\u0308ielikult toimivus mitte muutus valitseva mo\u0303ju iseloomus."}, {"text_idx": "#000038", "text": "Kohus po\u0303hjendas seejuures, et vastupidine to\u0303lgendus viiks olukorrani, kus koondumise kontrolli ma\u0308a\u0308rusega ette na\u0308htud preventiivset kontrolli laiendatakse tehingutele, mis ei mo\u0303juta asjaomast turustruktuuri, ning vastavalt va\u0308hendatakse ma\u0308a\u0308ruse nr 1/2003 kohaldamisala, misto\u0303ttu see ma\u0308a\u0308rus ei ole enam kohaldatav sellistele tehingutele, isegi kui need vo\u0303ivad olla aluseks ettevo\u0303tjate vahelisele koosko\u0303lastatud tegevusele ELTL artikli 101 ta\u0308henduses."}, {"text_idx": "#000043", "text": "Subscribe to Blog via Email"}]